ธอส.เตรียมวงเงิน 1,000 ล้านบาท จัดทำ “โครงการช่วยเหลือผู้ประสบอุทกภัยปี 2562” ช่วยเหลือผู้ประสบอุทกภัยผ่าน 6 มาตรการพิเศษ
ธอส.เตรียมวงเงิน 1,000 ล้านบาท จัดทำ “โครงการช่วยเหลือผู้ประสบอุทกภัยปี 2562” ช่วยเหลือผู้ประสบอุทกภัยผ่าน 6 มาตรการพิเศษ นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่าได้เตรียมมาตรการช่วยเหลือเพื่อบรรเทาความเดือดร้อนด้านที่อยู่อาศัยให้กับลูกค้าประชาชนที่ประสบอุทกภัย รวมถึงมาตรการฟื้นฟูภายหลังน้ำลดระดับลง โดยเตรียมวงเงิน 1,000 ล้านบาท จัดทำ “โครงการช่วยเหลือผู้ประสบอุทกภัย ปี 2562” ผ่าน 6 มาตรการ คือสำหรับลูกค้าเดิมของ ธอส. ที่บ้านได้รับความเสียหายจากอุทกภัยขอลดอัตราดอกเบี้ยและเงินงวดผ่อนชำระ เดือนที่ 1-4 โดยไม่คิดอัตราดอกเบี้ย มาตรการสำหรับลูกค้าใหม่และลูกค้าเดิมขอกู้เพิ่ม เพื่อปลูกสร้างอาคารทดแทนหลังเดิม หรือกู้ซ่อมแซมอาคาร คิดอัตราดอกเบี้ยเงินกู้คงที่ร้อยละ 3.00 ต่อปี นาน 3 ปี กู้ต่อรายไม่เกิน 1 ล้านบาท มาตรการที่ให้ลูกหนี้ ประนอมหนี้ระยะเวลาไม่เกิน 1 ปี 4 เดือน  มาตรการที่ให้ลูกหนี้ที่ได้รับผลกระทบด้านรายได้ ให้ประนอมหนี้เป็นระยะเวลาไม่เกิน 1 ปี อัตราดอกเบี้ยร้อยละ 1 มาตรการที่ให้ลูกหนี้ที่เสียชีวิตหรือทุพพลภาพถาวร ให้ผ่อนชำระโดยใช้อัตราดอกเบี้ยร้อยละ 0.01 ต่อปี ตลอดระยะเวลาที่คงเหลือตามสัญญากู้ และมาตรการกรณีที่อยู่อาศัยได้รับความเสียหายทั้งหลังและไม่สามารถซ่อมแซมได้ ให้ปลอดหนี้ในส่วนของราคาอาคาร และให้ผ่อนชำระต่อเฉพาะในส่วนของที่ดินที่คงเหลือเท่านั้นทั้งนี้สอบถามข้อมูลเพิ่มเติมได้ที่ ธอส.ทุกสาขาตั้งแต่บัดนี้เป็นต้นไป ถึงวันที่ 30 ธันวาคม 2562 Call Center โทร 0-2645-900 หรือ www.ghbank.co.th